
ประกาศ
ราชวิทยาลัยแพทย์เวชศาสตร์ฟื้นฟูแห่งประเทศไทย
เรื่อง  การรับสมัครแพทย์ประจำบ้าน  ประจำปีการฝึกอบรม 2559
 
 
	ราชวิทยาลัยแพทย์เวชศาสตร์ฟื้นฟูแห่งประเทศไทย จะดำเนินการรับสมัครแพทย์ประจำบ้าน    สาขา
เวชศาสตร์ฟื้นฟู ประจำปีการฝึกอบรม 2559 โดยมีกำหนดการและหลักเกณฑ์ดังต่อไปนี้

1.     กำหนดเวลาการรับสมัคร    
	ยื่นใบสมัครและหลักฐานโดยตรงที่สถาบันฝึกอบรมที่ต้องการสมัคร   ตั้งแต่วันนี้ จนถึงวันที่ 12 ตุลาคม  
พ.ศ.2558 (เว้นวันหยุดราชการ)

2.   ผู้สมัคร จะต้องมีคุณสมบัติตามประกาศสำนักงานเลขาธิการแพทยสภาดังนี้
2.1) 	เป็นผู้ที่ได้รับปริญญาบัตรแพทยศาสตร์บัณฑิต
2.2) 	เป็นผู้ที่ได้รับใบอนุญาตเป็นผู้ประกอบวิชาชีพเวชกรรม ตาม พ.ร.บ.วิชาชีพเวชกรรม พ.ศ. 2525 
2.3) 	ผ่านการปฏิบัติงานตามโครงการเพิ่มพูนทักษะ 1 ปี และได้ปฏิบัติงานชดใช้ทุนตามที่แพทยสภากำหนด
2.4) 	เป็นผู้ที่มีความประพฤติดีและไม่อยู่ในรายชื่อของผู้ถูกตัดสิทธิการสมัครแพทย์ประจำบ้านในปีการศึกษา 2559

3. หลักฐานและเอกสารการสมัคร 
3.1) 	ใบสมัครพร้อมติดรูปถ่ายขนาด 2 นิ้วถ่ายไม่เกิน 6 เดือน จำนวน 1 รูป
	สามารถdownload แบบฟอร์มใบสมัครได้จากเว็บไซต์ของราชวิทยาลัยฯ http://rehabmed.or.th/main/
3.2) 	สำเนาบัตรประจำตัวประชาชน 
3.3) 	สำเนาใบแสดงผลการศึกษาตลอดหลักสูตรแพทยศาสตร์บัณฑิต
     3.4)	สำเนาใบอนุญาตประกอบวิชาชีพเวชกรรม
3.5) หนังสือแสดงประวัติส่วนบุคคล การศึกษาฝึกอบรม ผลงานวิชาการ และกิจกรรมพิเศษ ( curriculum vitae)
	ของผู้สมัคร
3.6) 	สำเนาประกาศนียบัตร หรือหนังสือรับรองเป็นผู้ผ่านโครงการเพิ่มพูนทักษะ
3.7) สำเนาหนังสือจากต้นสังกัด (หน่วยงานรัฐบาล) อนุมัติให้เข้าฝึกอบรมและรับรองว่าจะทำสัญญาเมื่อได้รับการ
		คัดเลือก(ถ้ามี)
3.8) 	หนังสือรับรอง/แนะนำผู้สมัคร (ปิดผนึก) จำนวนทั้งหมด 3 ฉบับ
               3.8.1 อาจารย์โรงเรียนแพทย์ที่ผู้สมัครเคยศึกษา
               3.8.2 ผู้บังคับบัญชาในปัจจุบันหรือเคยปฏิบัติงาน
               3.8.3 แพทย์เวชศาสตร์ฟื้นฟูที่ราชวิทยาลัยฯ ให้การรับรอง
โดยสามารถยื่นหลักฐานและใบสมัครได้มากกว่า 1 สถาบัน 

6.  กำหนดการสอบคัดเลือก
	6.1)  วันพฤหัสบดีที่ 22 ตุลาคม 2558	  เวลา 13.00 – 16.00 น.		สถาบันในส่วนภูมิภาค
	6.2)  วันจันทร์ที่ 2 พฤศจิกายน 2558	  เวลา 13.00 – 16.00 น.		สถาบันในกรุงเทพมหานคร
**ทั้งนี้ผู้ที่ได้รับการคัดเลือกแล้วโดยสถาบันส่วนภูมิภาค จะหมดสิทธิการสอบคัดเลือกที่สถาบันในกรุงเทพมหานคร

7.  การประกาศผลการคัดเลือก 
	ประกาศในเว็บไซต์ของราชวิทยาลัยฯ http://rehabmed.or.th/main/ หลังวันที่ 12 พฤศจิกายน 2558

 8.  กำหนดการรายงานตัวและเริ่มการฝึกอบรม
	แพทย์ผู้ได้รับคัดเลือกจะต้องทำการยืนยันการเข้ารับการฝึกอบรมโดยกรอกใบยืนยันใน website แพทยสภา
ภายในวันที่ 4 – 15 มกราคม  2559 และเริ่มการฝึกอบรมตามวันและเวลาที่สถาบันฝึกอบรมกำหนด
 
9.   การจำกัดสิทธิ์ในการสมัครแพทย์ประจำบ้าน
	ราชวิทยาลัยฯ จะพิจารณาจำกัดสิทธิ์ในการสมัครแพทย์ประจำบ้านในปีการฝึกอบรมถัดไป ของผู้ที่ได้รับการ
คัดเลือกแล้วขาดการฝึกอบรม ในกรณีต่อไปนี้
	9.1)   ไม่มารายงานตัว ณ สถาบันฝึกอบรมตามกำหนดเวลาโดยไม่มีเหตุผลอันสมควร
	9.2)   ลาออกจากการฝึกอบรมหลังจากยืนยันการตอบรับการเป็นแพทย์ประจำบ้านหรือเข้ารับการฝึกอบรมแล้ว 
		 โดยไม่มีเหตุผลอันสมควร
	9.3)   เปลี่ยนต้นสังกัดหรือลาออกจากราชการ (ในกรณีที่มีต้นสังกัด) ในระหว่างฝึกอบรม
หมายเหตุ:
[bookmark: _GoBack](ก)   ผู้สมัครทุกคนจะต้องรับผิดชอบตรวจสอบใบสมัคร เอกสาร และคุณสมบัติของตนเองให้ถูกต้อง ครบถ้วนหากตรวจพบในภายหลังว่าไม่ถูกต้องหรือไม่ครบถ้วน จะถือว่าการสมัครเป็นโมฆะถึงแม้จะประกาศผลการคัดเลือกแล้วก็ตาม และราชวิทยาลัยฯ ไม่รับผิดชอบความเสียหายใดๆที่อาจเกิดขึ้น
(ข)   ต้นสังกัด หมายถึง หน่วยงานของรัฐ หน่วยงานในกำกับของรัฐ และสภากาชาดไทย รวมทั้งหน่วยงานอื่นที่ไม่ใช่หน่วยงานของรัฐ และองค์กรอื่นที่คณะกรรมการแพทยสภาพิจารณาอนุมัติ

	จึงประกาศให้ทราบโดยทั่วกัน
[image: ] 				ประกาศ  ณ  วันที่  17 กรกฎาคม พ.ศ.2558
 
                                            (ผศ.พ.อ.หญิงสุมาลี     ซื่อธนาพรกุล)
					  ประธานคณะอนุกรรมการฝึกอบรมและสอบฯ

